दिल्ली आशा वर्कर्स एसोसिएशन (दावा) यूनियन के आह्वान पर दिल्ली की 5000 आशा वर्कर्स अपने 20 सूत्री मांगों को लेकर पिछले एक महीने से (28 अगस्त से) लगातार चल रही हड़ताल आज समाप्त हो गई। दिल्ली सरकार ने उनकी कई माँगो को मान लिया है जिनकी घोषणा माननीय स्वास्थ्य मंत्री श्री सतेन्द्र जैन जी आशा वर्कर्स के धरना स्थल पर आकर स्वम् की। *दिल्ली सरकार ने उनके सभी प्रकार के इन्सेंटिव दो गुना कर दिए हैं। इससे उनकी मासिक आमदनी लगभग दो गुना हो जाएगी । साथ ही फोटोकॉपी व यात्रा खर्च तथा वर्ष में दो वर्दी देने की भी घोषणा की है।* इस मौके पर मंत्री जी ने कहा कि आप मेहनत से काम करें ताकि दिल्ली का देश मे नाम हो, सरकार आगे आपके लिए और बेहतर करने की कोशिश करेगी। दिल्ली विधानसभा बयूरो के डायरेक्टर डॉक्टर रत्नेश गुप्ता ने कहा कि दिल्ली सरकार की तरफ से यह दिल्ली की आशाओ को दशहरे व दीपावली का उपहार है। धरने को एम. एल. ए . अलका लांबा ने भी अपनी बात रखी।